બિનશૈક્ષણિક વર્ગના કરાર આધારિત ૩૦૦ જેટલા કર્મચારીઓને સત્તાધીશોએ ખાનગી એજન્સી હેઠળ મૂકી દીધા હતા.જોકે આ મામલે ભારે વિરોધને પગલે સિન્ડીકેટે એજન્સી રદ કરી ફરી સૌરાષ્ટ્ર યુનિવર્સિટી હેઠળ કર્મચારીઓને મુકવાનો નિર્ણય લેવામાં આવ્યો હતો.ઉપરાંત અમરેલીની વંડા કોલેજ બંધ કરવા માટેની ભલામણ રદ કરવામાં આવી હતી.કારણકે સૌથી જૂની કોલેજ અચાનક બંધ કરવાના કોલેજ સંચાલકોનાં નિર્ણય સામે વિદ્યાર્થીઓ સહીત સ્થાનિકોએ વિરોધ કર્યો હતો અને ઉપવાસ પર ઉતરી ગયા હતા.આ ઉપવાસીઓને સિન્ડીકેટ સભ્ય ડો.ગિરીશ ભીમાણી અને ડો.ભરત વેકરીયાએ પારણાં કરાવ્યા હતા અને કોલેજ બંધ નહી થાય તેની બાહેંધરી આપી હતી.કોલેજમાં બીજા અને ત્રીજા વર્ષમાં પ્રવેશની કામગીરી પણ શરુ કરી દેવામાં આવી છે.બેઠકમાં સિન્ડીકેટમાંથી એકેડમિક કાઉન્સિલમાં ડો.ભાવિન કોઠારી અને ડો.અનિરુદ્ધ પઢિયારની પસંદગી કરવામાં આવી છે.ઉપરાંત સૌરાષ્ટ્ર યુનિવર્સિટીમાં ઇન્ટીરીયર ડીઝાઇનીંગ,ફેશન ડીઝાઈનીંગ અને કમ્યુનિકેશનનો નવો કોર્ષ શરુ કરવા માટેનો નિર્ણય લેવામાં આવ્યો છે.કુલસચિવ ડો.ધીરેન પંડ્યા,ડો.પ્રતાપસિંહ ચૌહાણ,ડો.નેહલ શુક્લ,ડો.પ્રફુલ્લાબેન રાવલ,હરદેવસિંહ જાડેજા,ડો.ભરત રામાનુજ,ડો.વિમલ પરમાર સહિતના ઉપસ્થિત રહ્યા હતા.